Cato Salsa Experience

Cato Salsa Experience var et norsk Oslo-basert rockeband som ble etablert i 1998 og frontet av vokalist og gitarist Cato Thomassen under pseudonymet Cato Salsa.

Thomassen startet bandet i 1998 sammen med trommeslager , bassist  og  på diverse instrumenter. Etter et års tid ble Alfheim erstattet av  på orgel. Bandet ga ut flere egenfinansierte vinyl-singler og en selvtitulert EP i 1998 som ble samlet på bandet første album, Salso Casa, i 2000. Den britiske musikkavisen New Musical Express hørte plata og kalte bandet «the most happening band in Norway», noe som banet veien for en rekke spillejobber og konserter i Oslo-området. 

I april 2000 spilte Cato Salsa Experience inn A Good Tip For a Good Time i et sommerhus på Nøtterøy, og plata ble gitt ut på Christian Engfelts nystartede platelabel Garralda Records. Med sine fengende låter og skranglete lydbilde ble plata godt mottatt blant presse og publikum - den traff også en tidsånd der tilbakeskuende, organisk rock sto høyt i kurs som en motreaksjon til nittitallets fokus på techno, drum 'n bass og elektronisk musikk. Snart ble albumet plukket opp og distribuert av labelen Emperor Norton i USA og Australia, og av Sony Music i Japan. Den utenlandske interessen, med blant annet omtaler i magasiner som Rolling Stone og Vanity Fair, økte interessen for bandet også i Norge. Bandet ble nominert til Alarmprisen 2001 for albumet A Good Tip For a Good Time og til Spellemannprisen 2001 i klassen musikkvideo for «So the Circus is Back in Town». De ble senere også nominert til Alarmprisen 2003 i klassen beste musikkvideo for videoen til «Deadbeat» fra samme album.

Flere konserter i inn- og utland fulgte før bandet ga ut sitt nye album The Fruit is Still Fresh sommeren 2003. Albumet representerte en videreføring av garasjerock-lyden, men med strammere arrangementer, mer fokus på melodier og islett av funk og soul. De ble nominert til Alarmprisen 2004 i klassen beste musikkvideo for «Lovesick» fra albumet. Senere samme år forlot Nina Bjørndalen bandet for å fokusere på studier, og ble erstattet av . Sommeren 2005 kom albumet No. 3.

I 2004 startet bandet et samarbeid med jazztrioen The Thing og den amerikanske frijazzlegenden Joe McPhee, noe som i 2005 resulterte i en live-EP med opptak fra Kongsberg Jazzfestival og senere albumet Two Bands and a Legend utgitt under navnet Two Bands and a Legend.

 Diskografi 
 Salso Casa (Garralda Records, 2000) – samlealbum med selvfinansierte singler og EP
 A Good Tip For a Good Time (Garralda Records, 2000)
 The Fruit Is Still Fresh (Garralda Records, 2003)
 No. 3 (Garralda Records, 2005)
 Two Bands and a Legend (Smalltown Supersound, 2007) som bandet Two Bands and a Legend sammen med The Thing og Joe McPhee

 Medlemmer 
 Cato Thomassen: vokal, gitar (1998–)
 : slagverk (1998–)
 : bass (1998–)
  – div. instrumenter (1998–1999)
  – keyboard, perkusjon (1999–2003)
 : – keyboard, theremin, gitar (2003–)

 Referanser 

 Eksterne lenker 


Kategori:Norske rockegrupper
Kategori:Band etablert i 1998